Document ID: /roh_data/filtered/fineweb-2-filterrobots_roh.jsonl.gz/56712

Il termin d’extrada vegn fixà ensemen cun il pazient. Avant ch’il pazient po extrar da la clinica ha lieu tenor pussaivladad in discurs cun il team da tractament e cun il terapeut responsabel per il tractament ulteriur. Las finamiras cuntanschidas vegnan discutadas cuminaivlamain e las ulteriuras mesiras necessarias ord vista dal team da tractament e dal pazient vegnan determinadas.
Per ordinari fa il pazient suenter sia extrada da la clinica ina psicoterapia ambulanta. Quella po vegnir fatga en il rom da la clinica dal di per psicoterapia a Cuira, en il rom dal servetsch psichiatric ambulant u tar in psicoterapeut domicilià.